Арлен Міхайлавіч Кашкурэвіч

**Арле́н Міха́йлавіч Кашкурэ́віч**, таксама **Арсен** ( — ) — беларускі мастак-графік. Народны мастак Беларусі (1991). Лаўрэат Дзяржаўнай прэміі Беларусі (1972), Заслужаны дзеяч мастацтваў БССР (1973).

## Біяграфія 
Нарадзіўся ў сям’і службоўца. У Вялікую Айчынную вайну ў эвакуацыі ў Саратаве. Скончыў Мінскае мастацкае вучылішча (1953), аддзяленне графікі Беларускага Дзяржаўнага тэатральна-мастацкага інстытута (1959). Дыпломная праца — ілюстрацыі да рамана ісландскага пісьменніка Х. Лакснеса «Атамная станцыя». У 1959—1969 гадах выкладаў у Беларускім Дзяржаўным тэатральна-мастацкім інстытуце. Сябра Саюза мастакоў СССР, Беларускага саюза мастакоў. Працаваў у жанры станковай графікі, афармляў кнігі. Прафесар-візітатар ЕГУ. Лаўрэат дзясяткаў міжнародных і нацыянальных прэмій за кніжнае афармленне.. Працы экспанаваліся ў шматлікіх краінах свету.

## Творчасць 
Сярод прац **станковай графікі**:

* серыя «Горад і людзі» (1963—1964)
* серыя «Партызаны» (1969—1970)
* серыя «Купаліяна» (на аснове вобразаў твораў Янкі Купалы, 1971)
* серыя «Блакада» (1979)
* «Прысвячэнне В. Быкаву» (трыпціх, 1984)
* «Спрадвечнае» (трыпціх, 1984)
* «Напалм» (дыптых, 1985)
* серыя «Асветнікі» (1989)
* серыя «Святыя зямлі Беларускай» (ад 1993)

**Ілюстрацыі**
* Біблейскія кнігі «Найвышэйшая песня Саламонава», «Евангелле паводле Лукі», «Апакаліпсіс»
* Апавяданне «Курган» Янкі Купалы (1967)
* Раман «Авадзень» Э. Войніч (1968)
* Раман «Каласы пад сярпом тваім» Уладзіміра Караткевіча (1968)
* Раман «Новая зямля» (1969)
* Паэма «Песня пра зубра» Міколы Гусоўскага (у перакладзе на беларускую мову 1973)
* Драма «Фаўст» Гётэ (1976)
* Раман «Дзікае паляванне караля Стаха» Уладзіміра Караткевіча (1983)

**Партрэты** гістарычных дзеячаў Беларусі (Міндоўга, Жыгімонта Старога і іншых).

Ілюстрацыі выкананыя ў тэхніцы афорта, лінагравюры і эстампа.
За серыі станковых работ «Партызаны» і «Купаліяна» ў 1972 годзе ўзнагароджаны Дзяржаўнай прэміяй Беларусі.

**Выстаўкі**
* 2007 «Разам» (супольная, Мінск)
* 2005 «Concerto Grosso» (персанальная, Мінск)
* 1987 Графіка А. Кашкурэвіча (персанальная, Полацк)

## Асабістае жыццё 
Жонка Людміла Аляксандраўна Краснеўская-Кашкурэвіч. Сыны Ігар Кашкурэвіч і Тодар Кашкурэвіч таксама мастакі.

## Літаратура 
* Ганчароў, Мікалай Іванавіч. Арлен Міхайлавіч Кашкурэвіч. : Біягр. нарыс / Рэд. Г. П. Падбярэзскі. — Мн. : Беларусь, 1976. — 64 с.
* Familia: А. Кашкурэвіч, І. Кашкурэвіч, Т. Кашкурэвіч. Жывапіс. Графіка: Каталог. — Мн.: Рэкламэкспарт, 1993. — 24 с.
* Быкаў В. Арлен Кашкурэвіч [аб творчасці графіка]. — У кн.: Быкаў В. Праўдай адзінай. Літаратурная крытыка, публіцыстыка, інтэрв'ю. Мн., 1984, с. 125—127.
* Караткевіч Уладзімір. Княль і гусляр. [А. Кашкурэвіч]. // Маладосць 1969, № 8, с.113.
* Да юбілею мастака А. М. Кашкурэвіча / К. Дз. Варанько // Мастацкая адукацыя і культура: 2004. — № 4. — С. 15-16
* Іван Шамякін. Мой сааўтар — мастак: [Аб ілюстрацыях А. Кашкурэвіча да рамана «Сэрца на далоні»] // Літаратура і мастацтва. 11 жніўня 1964.
* Алена Киселевич. Артыкул пра выставу Арлена Кашкурэвіча на euramost.org
* Інтэрвію Арлена Кашкурэвіча Сяргею Харэўскаму.//Наша Ніва, № 42/2004

Катэгорыя:Мастакі Беларусі
Катэгорыя:Нарадзіліся ў Мінску
Катэгорыя:Графікі Беларусі
Катэгорыя:Графікі паводле алфавіта
Катэгорыя:Мастакі-ілюстратары Беларусі
Катэгорыя:Выпускнікі Мінскага дзяржаўнага мастацкага каледжа імя А. К. Глебава
Катэгорыя:Заслужаныя дзеячы мастацтваў Беларускай ССР
Катэгорыя:Выпускнікі Беларускай акадэміі мастацтваў
Катэгорыя:Члены Беларускага саюза мастакоў
Катэгорыя:Народныя мастакі Беларусі
Катэгорыя:Экслібрысісты Беларусі